Imbecil
Imbecil (lat. imbecillitas = nesposobnost) je bila medicinska kategorija ljudi s umjerenom do teškom mentalnom retardacijom, kao i tipom kriminala. Izraz imbecil proizlazi iz latinske riječi imbecilus = slab ili slaboumni/maloumni. To uključuje osobe sa koeficijentom inteligencije (IQ) od 26-50, između "idiota" (IQ = 0–25) i "kretena" (IQ = 51–70). Konkretnije, to je naziv za umjerenu intelektualnu zaostalost, kojim se označavaju osobe s IQ od 30 do 50. Takve osobe ne mogu se obrazovati, ali mogu steći neke jednostavne navike i sporazumijevati se oskudnim rječnikom i govorom. Smisao je razrađen u mentalnu i moralnu imbecilnost. Koncepti "moralnog ludila", "moralnog idiotizma" i "moralne imbecilnosti", doveli su do nastajanja eugeničke kriminalistike, koja je smatrala da se zločin može smanjiti tako da se maloumnim ljudima oduzima pravo na reprodukciju. Kao konkretnu klasifikaciju, kategoriju imbecil je popularizirao psiholog Henry H. Goddard, a upotrebio ga je 1927. godine na Vrhovnom sudu Sjedinjenih Američkih Država sudija Oliver Wendell Holmes, Jr. u svojoj odluci u slučaju prisilne sterilizacije (slučaj Buck protiv Bella, 274 US 200). Koncept je usko povezan sa više oblasti, kao što su psihologija, psihijatrija, kriminologija i eugenika. Međutim, pojam imbecil se ubrzo proširio u dijalektnu upotrebu kao pogrdan i uvredljiv naziv i ispao iz profesionalne upotrebe u 20. stoljeću u korist termina mentalna retardacija. U posljednjih nekoliko desetljeća, fraze "mentalna retardacija", "mentalno retardirani" i "retardirani", inicijalno upotrebljene na medicinski način, smatraju pogrdnim i politički nekorektnim, slično kao moron, imbecil, kreten, budala i idiot, koji se nekada se koristio kao naučna termin, početkom 20. stoljeća. Dana 5. oktobra 2010, Predsjednik Sjedinjenih Američkih Država, Barack Obama potpisao je Senate Bill 2781, poznat kao "Rozin zakon" ("Rosa's Law"), koji je promijenio reference u mnogim saveznim zakonima koji su se odnosili na "mentalnu retardaciju" i, umjesto toga, uveo "mentalnu invalidnost".